**Marija Pejčinović Burić, vođa PLAC projekta**

Hvala ljepa Predrag. Mi se zapravo sa nekima od vas u kratko vreme ponovo vidimo, imajući u vidu da je naš ekspert radio na dva dokumenta koji su se u prethodnom delu konferencije najviše spominjala, a to su Strategija javnih nabavki i Akcioni plan. To je prva aktivnost PLAC-a i ujedno vrlo kompleksna koju je PLAC ponudio u oblasti poglavlja V - javnih nabavki.

Drago mi je da je ova tema, poglavlje V i ta dva strateška dokumenta koja su jako važna za Srbiju i njezin napredak u ovoj oblasti u pregovorima u poglavlju V, dobila ovako važno mesto i da ima toliku vidljivost. Jer videćete, u procesu EU integracija ima puno tehničkog posla, puno onoga što javnost nikad ne vidi. Ali za mnoge stvari, a mislim da je poglavlje V jedno od takvih poglavlja, važi da bez podrške javnosti nije moguće raditi jer treba sprovesti velike i bitne promene koje se tiču svih.

Stoga je dobro kombinirati na neki način tihi rad, koji čini veliki dio posla oko EU integracija i prezentaciju u javnosti jer na kraju priče ovo se sve radi za građane i građani moraju da znaju zašto se to radi. Jedna od informacija koja se provlačila kroz govor ministarke Joksimović i kroz govor njegove ekselencije gospodina Devenporta, je da je učešće javnih nabavki u bruto nacionalnom dohotku Srbije 7%, što je jako puno. Vidimo koliko se na tome može uštedeti i gde se ti novci mogu uložiti, ako se suzbije ovaj sivi dio, dakle reši pitanje korupcije i trošenja više nego što je potrebno.

Ovo je jedna od tema koje se tiče svih. Tiče se građana, tiče se privatnih subjekata i tiče se institucija. Zato mi je drago da je ovde javnost prisutna na ovaj način, da je bila javna prezentacija, da ima i predstavnika privatnog sektora i naravno institucija jer su institucije tu na početku u sredini i na kraju. Institucije su te koje stvaraju politike, koje stvaraju dokumenta, koje kontrolišu na kraju primenu i zato zapravo veliki dio odgovornosti u ovoj oblasti leži upravo na institucijama.

Što se tiče PLAC projekta puno je toga rečeno. PLAC radi u Srbiji već godinu dana. Predviđeno je da projekat traje dve i po godine. Ambasador je najavio jedan veliki projekat iz oblasti javnih nabavki i to je dobro jer će sigurno u budućnosti još trebati dosta pomoći EU.

PLAC projekat je vredan 2,65 miliona EUR i pruža pomoć u još desetak drugih oblasti, uključujući i oblast javnih nabavki koja spada među vrlo važne, a to se vrlo jasno videlo iz ranijih govora. U dosadašnjoj fazi alocirali smo pomoć za strateške dokumente, a sada imamo objavljene natečaje za još dve vrlo važne oblasti. A vi koji se bavite javnim nabavkama, znate da je unutar EU, došlo do reforme po pitanjima javnih nabavki.

Postoji nekoliko velikih oblasti koje će se ponovo morati u Srbiji, ali i u drugim državama članicama, prilagoditi novim direktivama. Jedna od njih je spomenuta, to je područje koncesija, drugo je područje koje se tiče utilitis ili komunalne usluge, a treće je takozvani klasičan sektor. To su velika područja koja su jako važna i PLAC će, u ovom periodu koji je pred nama, pomoći na prezentaciji tih direktiva i koliko je moguće pomoći će da se u Srbiji pripremi nova legislativa koja će omogućiti da se te direktive, kada dođe vreme, mogu primeniti.

Mislim da je jako važno za Srbiju da se Strategija i Akcioni plan donesu što pre, nakon što su završena oba skrininga i kada je vrlo jasno naglašeno da bez tih dokumenata neće ići dalje. Dakle, dobro je da se u nekom relativno brzom periodu, a mislim da je draft strategije vrlo dobro pripremljen, kao i akcioni plan, donesu čim prije jer će zapravo time dio onog što bi bila merila biti razrešen.

Zapravo jedna od važnih stvari je prepoznavanje onoga što sami znate da se treba napraviti, da bi izbegli da kasnije EU komisija postavlja merila za otvaranje, što se nadam da u ovom slučaju neće biti i da će se strategija i akcioni plan prije doneti.

PLAC biti otvoren i za nove inicijative ako bude takvih izvan ovoga što smo dosada pokrenuli, započeli ili završili i da će ova oblast baš zato što na neki način i horizontalno ulazi u druge oblasti kojima se PLAC bavi, i poglavlja 23 i 24 i nekih drugih poglavlja, da ćemo biti vrlo otvoreni i vrlo senzitivni za sve potrebe koje u ovome budu. Naravno sve do dolaska sledećeg projekta, a to će otprilike biti do vremena trajanja ovog projekta, a to je decembar 2015.

Završila bih sa jednom mišlju u glavi, a to je da je jako važno da ovi dokumenti što prije idu u proceduru, da budu usvojeni i da time zapravo onaj skrining riport iz Brisela koji čekamo svi bude pozitivan. Mislim da će takva proaktivna uloga sa strane Srbije biti vrlo visoko cenjena i da će zapravo onda sve što se bude trebalo u ovoj oblasti i brže raditi.

Evo hvala vam lepa.